ಐಪಿಎಲ್13: ಆಟಗಾರರ ಬದಲಾವಣೆಗೆ ಮುಕ್ತ ಅವಕಾಶ ಯುಎಇಯಲ್ಲಿ ಸೆಪ್ಟೆಂಬರ್ 19ರಿಂದ ನವೆಂಬರ್ 10ರವರಗೆ ನಡೆಯಲಿರುವ ಐಪಿಎಲ್13ನೇ ಆವೃತ್ತಿಗೆ ಕೇಂದ್ರ ಹಸಿರುನಿಶಾನೆ ನೀಡಿದ ಬೆನ್ನಲ್ಲೇ ಬಿಸಿಸಿಐ ಹಲವು ಮಾರ್ಗಸೂಚಿಗಳನ್ನು ಸಿದ್ಧಪಡಿಸಿದೆ. ಮೂಲಗಳ ಪ್ರಕಾರ ಭಾನುವಾರ ನಡೆದ ಬಿಸಿಸಿಐ ಸಭೆಯಲ್ಲಿ ಈ ಹಿಂದೆ ನವೆಂಬರ್ 8ರವರೆಗೆ ನಡೆಸಲು ಉದ್ದೇಶಿಸಿದ್ದ ಟೂರ್ನಿಯಲ್ಲಿ ನವೆಂಬರ್ 10ಕ್ಕೆ ವಿಸ್ತರಿಸಲಾಗಿದೆ. ಐಪಿಎಲ್ ಆರಂಭಿಕ ಪಂದ್ಯಗಳಿಗೆ ಪ್ರೇಕ್ಷಕರಿಗೆ ಅವಕಾಶ ಇರುವುದಿಲ್ಲ. ಆದರೆ ಮಧ್ಯಂತರದ ವೇಳೆಗೆ ಪರಿಸ್ಥಿತಿ ಗಮನಿಸಿ ಪ್ರೇಕ್ಷಕರಿಗೆ ಅವಕಾಶ ನೀಡಲಾಗುವುದು. ಆಗಸ್ಟ್ 26ರೊಳಗೆ ಆಟಗಾರರು ಯುಎಇಗೆ ಪ್ರಯಾಣ ಬೆಳೆಸಬೇಕು. ಟೂರ್ನಿಗೂ ಮುನ್ನ ಕೆಲವು ದಿನ ಕ್ವಾರಂಟೈನ್ ನಲ್ಲಿ ಇರಲಿದ್ದಾರೆ. ಫ್ರಾಂಚೈಸಿಗಳು ತಲಾ 24 ಆಟಗಾರರನ್ನು ಯುಎಇಗೆ ಕರೆತರಬಹುದು. ಕೊರೊನಾ ವೈರಸ್ ಹಿನ್ನೆಲೆಯಲ್ಲಿ ಆಟಗಾರರ ಬದಲಾವಣೆಗೆ ಮುಕ್ತ ಅವಕಾಶ ಇರಲಿದೆ. ಪಂದ್ಯಗಳು ರಾತ್ರಿ 7.30ಕ್ಕೆ ಆರಂಭವಾಗಲಿವೆ. ಹಿಂದಿನ ಎಲ್ಲಾ ಪ್ರಾಯೋಜಕರು ಮುಂದುವರಿಯಲಿದ್ದಾರೆ.